Valiti Tallinna arhitektuuribiennaali TAB 2015 kuraatorid
#000000
Tallinna arhitektuuribiennaali TAB 2015 äsja lõppenud kuraatorivõistluse võitis ideekavand pealkirjaga „Lokaalsused /Localities”, mille autoriteks on linnauurija Madle Lippus, arhitektuuriteadlane Ingrid Ruudi ning arhitekt Karli Luik. Järjekorras kolmas Tallinna arhitektuuribiennaal TAB 2015 toimub järgmise aasta septembris.
#000001
Lokaalsuste all peavad kuraatorid silmas ruumi loovaid erinevaid kihistusi. „Lisaks füüsilisele keskkonnale on määravad ka ühiskondlikud, majanduslikud ning poliitilised suhted, ehitusviisid ja kasutusharjumused – et need on igas kohas erinevad, siis muutub neid arvesse võttes kontekstuaalseks ka uus loodav ruum,” selgitavad kuraatorid.
#000002
TAB 2015 rajab nädalaks keset Tallinna uue, ajutise, eksperimentaalse ruumi, mis on linnaelanikele sama avatud kui erialainimestele. See on ühtaegu installatsioon, ideedelabor, näituse- ja loenguruum, workshop, vaba lava, näitus kui klubi. TABi eesmärk on kokku tuua intrigeerivaimad mõtted, milline saab olla tõeliselt lokaalne arhitektuur – ja seda nädala jooksul ka elada ja ellu viia.
#000003
Žürii leidis, et pakutud teema on huvipakkuv nii kohalikul kui rahvusvahelisel tasandil, arhitektuurikeskne ja pakub võimalusi huvitavateks tõlgendusteks. Piirkonna konkurentsivõime määramisel on ruumi kvaliteedil oluline roll ning lokaalsuse teema oli üheks kandvaks ideeks Tallinna Arhitektuuribiennaali algatamisel 2011. aastal – selle taas fookusesse toomine oli žürii hinnangul võluv idee.
#000004
Eesti Arhitektuurikeskuse poolt korraldatav TAB on alates 2011. aastast toimunud rahvusvaheline arhitektuurifestival, mis tutvustab kohalikku arhitektuurikultuuri, käsitleb aktuaalseid teemasid arhitektuuris ning heidab pilgu arhitektuurivaldkonna tulevikku. TAB pakub sündmusteprogrammi nii valdkonna tippudele, alles arhitektuurivaldkonnas tegutsemist alustavatele noortele professionaalidele kui arhitektuurihuvilistele. 2015. aastal toimub TAB juba kolmandat korda.
#000006
Tallinna arhitektuuribiennaal TAB 2015 kuraatoriotsingul
#000007
Eesti Arhitektuurikeskus kuulutas välja kuraatorivõistluse, mille eesmärgiks on leida parim idee ja kuraator 2015. aasta septembris ja oktoobris toimuvale kolmandale Tallinna arhitektuuribiennaalile TAB 2015.
#000008
Alanud on Tallinna arhitektuuribiennaali kuraatorikonkurss. Mida on eelnevatest aastatest kõrva taha panna ning mida võiks tulevikus silmas pidada?
#000009
Suur-Lasnamäe linnakunstisündmus „Olen linnas 2014” ootab ideid
#000010
Tänavu sügisel saab Lasnamäest linnakunstikeskus: Eesti ja Soome kunstnike ühise projekti „Olen linnas 2014” käigus jõuavad tänavatele, majahoovidesse ja mujale avalikku ruumi kümned kunstiteosed ning -sündmused.
#000011